Nermin Gözükırmızı
Nermin Gözükırmızı, naučni savjetnik i profesor Univerziteta u Istanbulu, rođena je 18. juna 1951. godine u İzmitu, Turska. Studije u Odjelu za botaniku – zoologiju započela je na Univerzitetu u Istanbulu (Istanbul University), 1967. godine, a diplomirala 1972. Na doktorski studij je aplicirala kao PhD student na Katedri za botaniku i genetiku, a doktorsku disertaciju pod naslovom: 'Uticaj nekih hemikalija i zračenja na Vicia faba' (mentor: dr. Emine Bilge ), odbranila je 1979. godine. Istraživač je i edukator na Odjelu za biologiju u Istanbul Universitykao asocirani (vanredni) profesor, 1985. i (redovni) profesor u 1992. Od 2003. godine, Nermin Gözükırmızı je angažirana na Katedri za molekularnu biologiju i genetiku. Nermin Gözükırmızı je član akademske zajednice Univerziteta u Istanbulu od 1972. Sudjelovala je u uspostavljanju Plant Biotechnology Research Unit na Marmara Research Centre, Research Institute for Genetic Engineering and Biotechnology, 1992. – 2006. Također je imala aktivnu ulogu u uspostavljanju molekularne biologije i Odjela za genetiku na Univerzitetu u Istanbulu. Glavna područja naučnog interesa Nermin Gözukirmizi uključuju uspostavljanje sistema kulture biljnih tkiva i transfera gena, polimorfizam molekularnih markera, analizu GMO i biosigurnost, epigenetiku. Vodi dodiplomske i postdiplomske i doktorske programe i projekte u ovim oblastima. Realizirala je mnoga istraživanja na različitim biljnim vrstama, kao što su ječam, pšenica, krompir, leblebija, topola, pamuk. Autor je ili koautor brojnih znanstvenih radova (65) i poglavlja u knjigama, udžbenicima i priručnicima (20). Njeni dosadašnji međunarodno publicirani naučni radovi se odnose na retrotranspozone, transfere gena i njihovu kontrolu tolerancije mineralnih soli. Do 2014., bila je mentor 20 MSc i 20 doktorskih disertacija, a njeni učenici (docenti, vanredni profesori i profesori) doprinose razvoju nauke i kadrova u pripadajućoj oblasti, u Turskoj i drugim zemljama.